O‘zbekiston Respublikasi Prezidentining ayrim qarorlariga o‘zgartishlar kiritish to‘g‘risida

Xalqaro moliya institutlari ishtirokida investitsiya loyihalarini amalga oshirish mexanizmini yanada takomillashtirish maqsadida:
 1. Ma’lumot uchun qabul qilinsinki, iqtisodiyotni tarkibiy o‘zgartirish dasturlarini o‘z vaqtida amalga oshirishni ta’minlash, xalqaro moliya institutlari, xorijiy hukumat moliya tashkilotlari hamda donor mamlakatlar mablag‘larini jalb etgan holda amalga oshiriladigan investitsiya loyihalarini ro‘yobga chiqarish tizimini yanada takomillashtirish, ularning samaradorligini oshirish va bajarish muddatlarini qisqartirish bo‘yicha quyidagi chora-tadbirlar amalga oshirildi:
 loyihalarni amalga oshirish guruhlarini qayta tuzish va ularning shtat birligini o‘zgartirish;
 loyihalarni amalga oshiruvchi mavjud guruhlar sonini qisqartirish va optimallash bo‘yicha bajarilgan tadbirlarni xalqaro moliya institutlari, xorijiy hukumat moliya tashkilotlari hamda donor mamlakatlar bilan kelishib olish;
 loyihalarni amalga oshirish bo‘yicha qayta tuzilgan guruhlarni yetarli tajriba va bilimga ega bo‘lgan yuqori malakali kadrlar bilan ta’minlash.
 2. O‘zbekiston Respublikasi Prezidentining ayrim qarorlariga ilovaga muvofiq o‘zgartishlar kiritilsin.
 3. Mazkur qarorning ijrosini nazorat qilish O‘zbekiston Respublikasining Bosh vaziri Sh. Mirziyoyev zimmasiga yuklansin.
 1. O‘zbekiston Respublikasi Prezidentining “Jahon banki ishtirokida bajarilayotgan “Farg‘ona vodiysida suv resurslarini boshqarish. Faza 1” loyihasini amalga oshirish chora-tadbirlari to‘g‘risida” 2010-yil 19-yanvardagi PQ-1265-sonli qarorining 7-bandi quyidagi tahrirda bayon etilsin:
 “7. O‘zbekiston Respublikasi Qishloq va suv xo‘jaligi vazirligi loyihani amalga oshirishni boshqarish va muvofiqlashtirish funksiyasini, shtatlar jadvali va har yilgi moliyalashtirish smetalarini O‘zbekiston Respublikasi Moliya vazirligi bilan albatta kelishgan holda O‘zbekiston Respublikasi Qishloq va suv xo‘jaligi vazirligi huzuridagi Jahon bankining Loyihalarni amalga oshirish guruhi zimmasiga yuklasin.”.
 2. O‘zbekiston Respublikasi Prezidentining “Osiyo taraqqiyot banki ishtirokida “Mintaqalararo Damxo‘ja suv quvurini unga Navoiy va Buxoro viloyatlarining tuman markazlarini tutashtirgan holda modernizatsiyalash. Termiz shahar kanalizatsiya tizimini qayta qurish” loyihasini amalga oshirish chora-tadbirlari to‘g‘risida” 2010-yil 16-apreldagi PQ-1324-sonli qarorining 7-bandida:
 a) ikkinchi xatboshi quyidagi tahrirda bayon etilsin:
 “shtatlar jadvali va har yilgi moliyalashtirish smetalarini O‘zbekiston Respublikasi Moliya vazirligi bilan albatta kelishgan holda loyihani boshqarish funksiyasi “O‘zkommunxizmat” agentligi huzuridagi Osiyo taraqqiyot bankining Loyihalarni muvofiqlashtirish guruhi zimmasiga yuklansin.”.
 b) uchinchi xatboshi chiqarib tashlansin;
 v) to‘rtinchi xatboshi uchinchi xatboshi deb hisoblansin.
 3. O‘zbekiston Respublikasi Prezidentining “Osiyo taraqqiyot banki ishtirokida “Qo‘qon va Andijon shaharlarining suv ta’minoti va kanalizatsiya tizimini hamda Farg‘ona, Marg‘ilon shaharlari va Rishton tumani markazining suv ta’minoti tizimini qayta qurish” loyihasini amalga oshirish chora-tadbirlari to‘g‘risida” 2010-yil 30-iyuldagi PQ-1378-sonli qarorining 7-bandida:
 a) uchinchi xatboshi quyidagi tahrirda bayon etilsin:
 “shtatlar jadvali va har yilgi moliyalashtirish smetalarini O‘zbekiston Respublikasi Moliya vazirligi bilan albatta kelishgan holda loyihani boshqarish funksiyasi “O‘zkommunxizmat” agentligi huzuridagi Osiyo taraqqiyot bankining Loyihalarni muvofiqlashtirish guruhi zimmasiga yuklansin.”;
 b) to‘rtinchi xatboshi chiqarib tashlansin.
 4. O‘zbekiston Respublikasi Prezidentining “Islom taraqqiyot banki ishtirokida “Toshkent shahrining kanalizatsiya tizimini takomillashtirish” loyihasini amalga oshirish chora-tadbirlari to‘g‘risida” 2010-yil 16-dekabrdagi PQ-1443-sonli qarorining 7-bandi o‘z kuchini yo‘qotgan deb hisoblansin.
 5. O‘zbekiston Respublikasi Prezidentining “Xalqaro taraqqiyot uyushmasi ishtirokida “Sirdaryo viloyatining Boyovut, Xovos, Mirzaobod, Sardoba va Oqoltin tumanlari markazlari va qishloq aholi punktlarining suv ta’minotini yaxshilash” loyihasini amalga oshirish chora-tadbirlari to‘g‘risida” 2011-yil 28-avgustdagi PQ-1610-sonli qarori 6-bandining uchinchi xatboshi quyidagi tahrirda bayon etilsin:
 “Jahon bankining Loyihalarni amalga oshirish guruhi shtatlar jadvali va uning faoliyatini har yili moliyalashtirish smetalari O‘zbekiston Respublikasi Moliya vazirligi bilan kelishib olinishini ta’minlasin.”.
 6. O‘zbekiston Respublikasi Prezidentining “Osiyo taraqqiyot banki ishtirokida “Andijon shahrining kanalizatsiya tarmoqlarini rekonstruksiya qilish va qurish. Jizzax va Xorazm viloyatlari, shuningdek Qoraqalpog‘iston Respublikasining aholi punktlarida suv ta’minotini yaxshilash” loyihasini amalga oshirish chora-tadbirlari to‘g‘risida” 2012-yil 15-fevraldagi PQ-1707-sonli qarorining 7-bandida:
 a) uchinchi xatboshi quyidagi tahrirda bayon etilsin:
 “shtatlar jadvali va har yilgi moliyalashtirish smetalarini O‘zbekiston Respublikasi Moliya vazirligi bilan albatta kelishgan holda loyihani boshqarish funksiyasi “O‘zkommunxizmat” agentligi huzuridagi Osiyo taraqqiyot bankining Loyihalarni muvofiqlashtirish guruhi zimmasiga yuklansin.”;
 b) to‘rtinchi va beshinchi xatboshilar chiqarib tashlansin.
 7. O‘zbekiston Respublikasi Prezidentining “Islom taraqqiyot banki ishtirokida “O‘zbekiston Respublikasining onkologiya muassasalarini modernizatsiyalash” loyihasini amalga oshirish chora-tadbirlari to‘g‘risida” 2012-yil 17-sentabrdagi PQ-1821-sonli qarori 5-bandining to‘rtinchi xatboshi quyidagi tahrirda bayon etilsin:
 “loyihani boshqarish funksiyasi O‘zbekiston Respublikasi Sog‘liqni saqlash vazirligi huzuridagi Arab muvofiqlashtirish guruhining loyihalarni amalga oshirish guruhi (LAOG) zimmasiga yuklansin, uning ta’minoti loyihaning texnik-iqtisodiy hisob-kitobida ko‘rsatilgan ITB mablag‘lari va O‘zbekiston Respublikasi qo‘shgan ulush hisobidan amalga oshirilishi nazarda tutilsin.”.
 8. O‘zbekiston Respublikasi Prezidentining “Islom taraqqiyot banki ishtirokida “Xorazm viloyatining Toshsoqa tizimi magistral sug‘orish kanallarini tiklash” loyihasini amalga oshirish chora-tadbirlari to‘g‘risida” 2012-yil 6-noyabrdagi PQ-1849-sonli qarorining 7-bandi quyidagi tahrirda bayon etilsin:
 “7. O‘zbekiston Respublikasi Qishloq va suv xo‘jaligi vazirligi:
 O‘zbekiston Respublikasi Qishloq va suv xo‘jaligi vazirligi huzuridagi Arab muvofiqlashtirish guruhi zimmasiga loyihani amalga oshirish, muvofiqlashtirish va boshqarish vazifalari yuklatilgan holda, uning zimmasiga loyihani boshqarish funksiyasini yuklasin;
 Xorazm viloyati hokimligi bilan birgalikda Loyihani amalga oshirish guruhiga bepul foydalanish uchun Urganch shahrida bino ajratilishini ta’minlasin;
 Loyihani amalga oshirish guruhining shtatlar jadvali va har yilgi moliyalashtirish smetalarini O‘zbekiston Respublikasi Moliya vazirligi bilan kelishib olsin.”.
 9. O‘zbekiston Respublikasi Prezidentining “Xalqaro taraqqiyot uyushmasi (XTU) ishtirokida Buxoro viloyatining Olot va Qorako‘l tumanlarining ichimlik suv ta’minotini yaxshilash to‘g‘risida” 2013-yil 15-iyuldagi PQ-2001-sonli qarorining 6-bandi quyidagi tahrirda bayon etilsin:
 “6. “O‘zkommunxizmat” O‘zbekiston agentligi loyihani boshqarish funksiyasini “O‘zkommunxizmat” agentligi huzurida faoliyat yuritayotgan Jahon bankining Loyihalarni muvofiqlashtirish guruhi zimmasiga yuklasin.”.
 10. O‘zbekiston Respublikasi Prezidentining “Fransiya Respublikasi Hukumati ishtirokida” Navoiy viloyatining “Navoiy” va “Uchqora” nasos stansiyalarini qayta qurish” loyihasini amalga oshirishni davom ettirish chora-tadbirlari to‘g‘risida” 2013-yil 23-avgustdagi PQ-2029-sonli qarori 2-bandining uchinchi xatboshi quyidagi tahrirda bayon etilsin:
 “loyihani muvofiqlashtirish, amalga oshirish va boshqarish funksiyasi O‘zbekiston Respublikasi Qishloq va suv xo‘jaligi vazirligi huzuridagi Osiyo taraqqiyot banki (OTB)ning Loyihalarni amalga oshirish guruhi zimmasiga yuklatiladi.”.
 11. O‘zbekiston Respublikasi Prezidentining “Islom taraqqiyot banki ishtirokida “Toshkent shahri ko‘chalarini yoritish tizimida energiya tejovchi texnologiyalarni joriy etish” loyihasini amalga oshirish chora-tadbirlari to‘g‘risida” 2013-yil 28-noyabrdagi PQ-2078-sonli qarorining 5-bandi quyidagi tahrirda bayon etilsin:
 “5. Belgilansinki:
 “Toshkent shahri ko‘chalarini yoritish tizimida energiya tejovchi texnologiyalarni joriy etish” loyihasini amalga oshirish bo‘yicha mas’ul ijro etuvchi organ Toshkent shahri hokimligi hisoblanadi;
 loyihani texnik jihatdan amalga oshirish, moliyaviy mablag‘lardan maqsadli va samarali foydalanish “Toshshaharnur” DUK zimmasiga yuklatiladi.”.
 12. O‘zbekiston Respublikasi Prezidentining “Koreya Respublikasining Iqtisodiy rivojlanish va hamkorlik fondining moliyaviy hamkorligida “Bolalar ko‘p tarmoqli tibbiyot markazini tashkil etish” loyihasini amalga oshirish bo‘yicha birinchi navbatdagi chora- tadbirlar to‘g‘risida” 2013-yil 10-dekabrdagi PQ-2082-sonli qarori 7-bandining ikkinchi xatboshidagi “bo‘limi” so‘zi “guruhi” so‘zi bilan almashtirilsin.
 13. O‘zbekiston Respublikasi Prezidentining “Osiyo taraqqiyot banki ishtirokida “Amu-Buxoro irrigatsiya tizimini tiklash” loyihasini amalga oshirish chora-tadbirlari to‘g‘risida” 2014-yil 28-martdagi PQ-2156-sonli qarorining 7-bandi quyidagi tahrirda bayon etilsin:
 “7. O‘zbekiston Respublikasi Qishloq va suv xo‘jaligi vazirligi:
 O‘zbekiston Respublikasi Qishloq va suv xo‘jaligi vazirligi huzuridagi Osiyo taraqqiyot banki (OTB)ning Loyihalarni amalga oshirish guruhi zimmasiga “Amu-Buxoro irrigatsiya tizimini tiklash” loyihasini amalga oshirish, muvofiqlashtirish va boshqarish funksiyalari yuklatilgan holda, uning faoliyatini tashkillashtirishni;
 Buxoro viloyati hokimligi bilan birgalikda Loyihalarni amalga oshirish guruhiga bepul foydalanish uchun Kogon shahrida joy ajratilishini ta’minlasin.
 14. O‘zbekiston Respublikasi Prezidentining “Osiyo taraqqiyot banki ishtirokida “Farg‘ona va Marg‘ilon shaharlarining kanalizatsiya tizimlarini rekonstruksiya qilish” loyihasini amalga oshirish chora- tadbirlari to‘g‘risida” 2014-yil 18-iyuldagi PQ-2214-sonli qarorining 8-bandi quyidagi tahrirda bayon etilsin:
 “8. “Farg‘ona va Marg‘ilon shaharlarining kanalizatsiya tizimlarini rekonstruksiya qilish” loyihasini boshqarish funksiyalari “O‘zkommunxizmat” O‘zbekiston agentligi huzuridagi OTBning Loyihalarni muvofiqlashtirish guruhi zimmasiga yuklansin.”.
 15. O‘zbekiston Respublikasi Prezidentining “Osiyo taraqqiyot banki ishtirokida “Qattiq maishiy chiqindilarni boshqarish” loyihasini amalga oshirish chora-tadbirlari to‘g‘risida” 2014-yil 31-oktabrdagi PQ-2255-sonli qarorining 8-bandidagi “7 kishidan iborat guruh” so‘zlari “loyihani amalga oshiruvchi 5 kishidan iborat guruh” so‘zlari bilan almashtirilsin”.
 16. O‘zbekiston Respublikasi Prezidentining “O‘zbekiston Respublikasi davlat sanitariya-epidemiologiya nazorati markazlarini laboratoriya uskunalari bilan jihozlash” loyihasini amalga oshirish chora- tadbirlari to‘g‘risida” 2014-yil 24-dekabrdagi PQ-2276-sonli qarori 5-bandining to‘rtinchi xatboshi quyidagi tahrirda bayon etilsin:
 “loyihani boshqarish funksiyasi O‘zbekiston Respublikasi Sog‘liqni saqlash vazirligi huzuridagi Arab muvofiqlashtirish guruhining Loyihalarni amalga oshirish guruhi (LAOG) zimmasiga yuklansin, uning ta’minoti loyihaning texnik-iqtisodiy hisob-kitobida ko‘rsatilgan OTB mablag‘lari va O‘zbekiston Respublikasining ulushi hisobidan amalga oshirilishi nazarda tutilsin.”.
 17. O‘zbekiston Respublikasi Prezidentining “Respublika ixtisoslashtirilgan ilmiy-amaliy markazlarini qurish va zamonaviy tibbiyot uskunalari bilan jihozlash” loyihasini amalga oshirish chora- tadbirlari to‘g‘risida” 2015-yil 23-martdagi PQ-2323-sonli qarori 5-bandining to‘rtinchi xatboshi quyidagi tahrirda bayon etilsin:
 “loyihani boshqarish funksiyasi O‘zbekiston Respublikasi Sog‘liqni saqlash vazirligi huzuridagi Arab muvofiqlashtirish guruhining Loyihalarni amalga oshirish guruhi (LAOG) zimmasiga yuklansin, uning ta’minoti loyihaning texnik-iqtisodiy hisob-kitobida ko‘rsatilgan mablag‘lar hisobidan amalga oshirilishi nazarda tutilsin.”.
 18. O‘zbekiston Respublikasi Prezidentining “Jahon banki ishtirokida “Janubiy Qoraqalpog‘istonda suv resurslarini boshqarishni yaxshilash” loyihasini amalga oshirish chora-tadbirlari to‘g‘risida” 2015-yil 24-martdagi PQ-2324-sonli qarori 2-bandining:
 a) uchinchi xatboshi quyidagi tahrirda bayon etilsin:
 “loyihani boshqarish va muvofiqlashtirish funksiyasi O‘zbekiston Respublikasi Qishloq va suv xo‘jaligi vazirligi huzuridagi Jahon bankining Loyihalarni amalga oshirish guruhi (LAOG) zimmasiga yuklatiladi.”;
 b) beshinchi xatboshi quyidagi tahrirda bayon etilsin:
 “O‘zbekiston Respublikasi Qishloq va suv xo‘jaligi vazirligi Qoraqalpog‘iston Respublikasi Vazirlar Kengashi bilan birgalikda Loyihalarni amalga oshirish guruhiga bepul foydalanish uchun Ellikqal’a tumanining Bo‘ston shahrida joy ajratilishini ta’minlasin.”.
 19. O‘zbekiston Respublikasi Prezidentining “Islom taraqqiyot banki ishtirokida “Surxondaryo viloyatida suv resurslarini boshqarishni yaxshilash (Hazorbog‘-Oqqapchig‘ay kanallar tizimini qayta qurish)” loyihasini amalga oshirish chora-tadbirlari to‘g‘risida” 2015-yil 7-apreldagi PQ-2332-sonli qarorining 5-bandi quyidagi tahrirda bayon etilsin:
 “5. O‘zbekiston Respublikasi Qishloq va suv xo‘jaligi vazirligi:
 loyihani amalga oshirishni boshqarish va muvofiqlashtirish funksiyasi, shtat jadvali va har yilgi moliyalashtirish smetalari albatta O‘zbekiston Respublikasi Moliya vazirligi bilan kelishilgan holda O‘zbekiston Respublikasi Qishloq va suv xo‘jaligi vazirligi huzuridagi Arab muvofiqlashtirish guruhining Loyihalarni amalga oshirish guruhi (LAOG) zimmasiga yuklasin;
 Surxondaryo viloyati hokimligi bilan birgalikda Loyihalarni amalga oshirish guruhiga (LAOG) bepul foydalanish uchun Denov shahrida joy ajratilishini ta’minlasin.”.